אלפרד אברהם

אלפרד אברהם, (1900 - 21 בנובמבר 1958) היה אדריכל ומעצב גרמני-ישראלי, היה בין ראשוני מעצבי הפנים בארץ ישראל. אברהם היה אדריכל הפנים של בתי מגורים רבים וכן גם חנויות ובתי עסק. לפרויקטים שעיצב הוא תכנן גם עשרות פרטי ריהוט וגופי תאורה.

ביוגרפיה
אלפרד אברהם נולד בקאסל שבגרמניה בשנת 1900. בשנת 1933 עלה לארץ ישראל עם אשתו גרטרוד ובנו רפאל. מיד עם עלייתו החל בעבודות עיצוב פנים. הוא הקים את משרדו בתל אביב, ברחוב שינקין 72. אברהם תכנן את עיצוב הפנים של בתי מגורים וחנויות והיה אחד מאנשי האדריכלות מודרנית שעיצבה את ארץ ישראל. לקוחותיו היו משפחות מהמעמד הגבוה של ארץ ישראל- חבס, פרומצ'נקו, ירושלמי, בן עמי.
במהלך השנים העסיק אברהם עובדים רבים שלימים התפתחו באופן עצמאי, בהם: האדריכלית הלנה רוט, שהייתה שותפתו העסקית והוזכרה לצדו בכלל פרסומי המשרד, האדריכל יחזקאל גולדברג-גד, בעלה של מעצבת הפנים דורה גד.
משנת 1954 פועל משרד האדריכלים ברח' השופטים 33 בתל אביב. בשנת 1957 השתלב בו בנו, רפי אברהם, בוגר הטכניון בחיפה. בשנת 1989 הצטרף למשרד נכדו, מיקי אברהם, גם הוא בוגר הטכניון.

אברהם נפטר ב-21 בנובמבר 1958 ונטמן בבית העלמין קריית שאול בתל אביב.

פרויקטים נבחרים
 מלון רמת אביב, תל אביב.
 ביתו של עובד בן עמי, נתניה. מקים העיר נתניה וראש העירייה הראשון.
 משרדי אל על, תל אביב.
 בית משפחת חבס, שדרות ח"ן 18, תל אביב. 
 "לארו"- חנות לממכר קפה, תל אביב.

קישורים חיצוניים

הערות שוליים

אדריכלים ישראלים
מעצבי פנים ישראלים
ישראלים ילידי גרמניה
אנשי העלייה החמישית
אישים הקבורים בבית הקברות קריית שאול
ישראלים שנולדו ב-1900
גרמנים שנולדו ב-1900
ישראלים שנפטרו ב-1958